CELEX: 32003R1386
Language: hr
Date: 2003-08-01 00:00:00
Title: Uredba Komisije (EZ) br. 1386/2003 od 1. kolovoza 2003. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               135
            
         32003R1386
   
               L 196/19
            
            
               SLUŽBENI LIST EUROPSKE UNIJE
            
            
               01.08.2003.
            
         
      UREDBA KOMISIJE (EZ) br. 1386/2003
   od 1. kolovoza 2003.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1) kako je zadnje izmijenjena Uredbom Komisije (EZ) br. 2176/2002 (2), a posebno njezin članak 9. stavak 1.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da se u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3) kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica a koje nisu u skladu s odredbama ove Uredbe mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. kolovoza 2003.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 331, 7.12.2002., str. 3.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Digitalna matrica za umnožavanje sa skenerom za digitalizaciju i elektroničku obradu teksta i slika za reprodukciju. Aparat koristi matricu (glavnu) koja se sastoji od filma od biljnih vlakana s plastificiranim slojem za prženje podataka pomoću termalne glave. Spržena matrica prenosi se na bubanj za štampanje i tamo se učvršćuje. Listovi papira za štampanje su pritisnuti uz bubanj pomoću valjka za pritisak.
                        
                     Aparat ima sustav štampanja od više brzina (60, 80, 100 i 120 stranica u minuti). Opremljen je upravljačkom pločom koja sadrži zaslon od tekućih kristala, automatski razvrstavač, ladice za papir i ladicu za primanje s postraničnim vodilicama.
               Stroj funkcionira kao samostalni aparat, ali može biti povezan s automatskim strojem za obradu podataka.
            
            
               8472 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8472 i 8472 10 00.
               Proizvod je matrica za umnožavanje koja može raditi samostalno. Stoga se isključuje razvrstavanje pod tarifni broj 8443, 8471 i 9009. Vidjeti također Napomene s objašnjenjem Harmoniziranog sustava uz tarifni broj 8472, točku 1.
            
         
               
                           2.
                        
                        
                           Pribor za vježbanje mišića, predstavljen u plastičnom kovčegu za nošenje, koji se sastoji od elektroničke jedinice s kabelima, koja radi pomoću baterije, s osam elektroda i dvije prilagodljive elastične trake.
                        
                     Elektrode se drže na mjestu na ljudskome tijelu pomoću traka i spojene su kabelima na elektroničku jedinicu.
               Električni se impulsi emitiraju kroz elektrode kako bi stimulirali opetovane kontrakcije mišića. Jačina se impulsa može povećati ili smanjiti.
            
            
               8543 89 95
            
            
               Razvrstavanje se utvrđuje u skladu s odredbama općih pravila 1. i 6. o tumačenju kombinirane nomenklature i tekstom oznaka KN 8543, 8543 89 i 8543 89 95.
               Pribor se isključuje iz tarifnog broja 9018 jer nije namijenjen za uporabu kao instrument ili uređaj za uporabu u medicinskoj znanosti.
               Pribor se isključuje iz tarifnog broja 9019 jer se ne koristi za tretiranje bolesti mišića ili kao masažni aparat.
               Pribor se isključuje iz tarifnog broja 9506 jer nije namijenjen za fizičko vježbanje.
            
         
               
                           3.
                        
                        
                           Novo vozilo izričito izrađeno za uporabu izvan autoputa, za prijevoz debala po neravnom tlu i po šumskim putovima.
                        
                     Ima najmanju bruto težinu vozila od 19,7 tona i kapacitet tereta od 8,5 tona.
               Vozilo se sastoji od:
               
                           —
                        
                        
                           jedinice za vuču s četiri kotača s dieselskim motorom, kabinom za vozača i trajno pričvršćenom hidrauličkom dizalicom za rukovanje teretom,
                        
                     
                           —
                        
                        
                           jedinicom za teret s četiri kotača za transport trupaca drveća, trajno pričvršćenom za jedinicu za vuču pomoću posebne spojnice.
                        
                     (Vidjeti ilustraciju A) (1).
            
            
               8704 22 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8704, 8704 22 i 8704 22 91.
               Vozilo je primarno izrađeno za prijevoz robe, a ne za vuču ili guranje drugih vozila, aparata ili tereta. Stoga ne ispunjava uvjete iz napomene 2. uz poglavlje 87.
               Nadalje, ne može se smatrati motornim vozilom za posebnu namjenu pod tarifnim brojem 8705.
            
         
               
                           4.
                        
                        
                           Novo motorno vozilo s četiri kotača, s klipnim motorom na izgaranje s kapacitetom cilindara od 286 cm3, bruto težine od približno 620 kg i približnih dimenzija od 263 cm (duljina) × 122 cm (širina) × 122 cm (visina). Kapacitet tereta vozila je približno 364 kg. Dimenzije otvorenog prostora za teret su 96 cm × 115 cm. Vozilo ima maksimalnu brzinu od 24,1 km/h.
                        
                     Vozilo ima otvorenu kabinu i klupu za sjedenje za dvije osobe (uključujući vozača). Ima kosu kutiju za teret koja se otvara sa zadnje strane.
               (Vidjeti fotografiju B) (1).
            
            
               8704 31 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8704, 8704 31 i 8704 31 91.
               Vozilo je primarno izrađeno za prijevoz robe, a ne za vuču ili guranje drugih vozila, aparata ili tereta. Stoga ne ispunjava uvjete iz napomene 2. uz poglavlje 87.
               Nadalje, vozilo nije primarno izrađeno za prijevoz osoba (tarifni broj 8703) niti kao kamion za prijevoz robe na kratkim udaljenostima (tarifni broj 8709).
            
         
               
                           5.
                        
                        
                           Motorno vozilo s četiri kotača, s pogonskim motorom na bateriju (48 volta), bruto težine od približno 620 kg i približnih dimenzija od 263 cm (duljina) × 122 (širina) × 122 cm (visina). Kapacitet tereta vozila je približno 364 kg. Dimenzije otvorenog prostora za teret su 96 cm × 115 cm. Vozilo postiže maksimalnu brzinu od 24,1 km/h.
                        
                     Vozilo ima otvorenu kabinu i klupu za sjedenje za dvije osobe (uključujući vozača). Ima kosu kutiju za teret koja se otvara sa zadnje strane.
               (Vidjeti fotografiju B) (1).
            
            
               8704 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8704 i 8704 90 00.
               Vozilo je primarno izrađeno za prijevoz robe, a ne za vuču ili guranje drugih vozila, aparata ili tereta. Stoga ne ispunjava uvjete iz napomene 2. uz poglavlje 87.
               Nadalje, vozilo nije primarno izrađeno za prijevoz osoba (tarifni broj 8703) niti kao kamion za prijevoz robe na kratkim udaljenostima (tarifni broj 8709).
            
         
               
                           6.
                        
                        
                           Manji komplet kuhinjskoga pribora, koji se sastoji od 2 žlice (duljine 17 cm), jedne špatule (duljine 17 cm) i dvije lopatice (duljine 8 i 11 cm), od drveta i pakiranog u plastičnu vrećicu.
                        
                     
            
               9503 70 00
            
            
               Razvrstavanje se utvrđuje u skladu s odredbama općih pravila 1. i 6. o tumačenju kombinirane nomenklature i tekstom oznaka KN 9503 i 9503 70 00.
               Komplet se isključuje iz poglavlja 44. primjenom napomene 1., točke (p) ovog poglavlja.
            
         
               A)
            
            
               
                  
            
         
               B)
            
            
               
                  
            
         
      (1)  Fotografija(-e) je(su) isključivo ilustrativne prirode.